Diari Oficial de la Generalitat Valenciana


Sumari del DOGV 9638, del 13-07-2023 (2023/7172)

RESOLUCIÓ de 13 de juny de 2023, de la Direcció General del Sector Públic i Patrimoni per la qual es resol el procediment i s'arxiva l'expedient per a la declaració d'herència intestada d'Andrés Vicente Josa a favor de la Generalitat. ABI 127/2021.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7172


Data del document
:   13-06-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 de juny de 2023, de la Direcció General del Sector Públic i Patrimoni per la qual es resol el procediment i s'arxiva l'expedient per a la declaració d'herència intestada d'Andrés Vicente Josa a favor de la Generalitat. ABI 127/2021. [2023/7172]  
Núm. d'expedient: ABI 127/2021.  
Causant: Andrés Vicente Josa.  
DNI \*\*\*\*863\*\*.  
Lloc i data de la defunció: València, 9 d'agost de 2011.  
Últim domicili: València.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant ofici del Jutjat de Primera Instància núm. 14 de València, del procediment d'intervenció del cabal hereditari 855/2020, de la defunció, el 9 d'agost de 2011, sense testar i solter, d'Andrés Vicente Josa.  
  
En la documentació adjunta, s'aporta el procediment monitori 1819/2014-9, seguit en el Jutjat de Primera Instància núm. 10 de València i interposat per la comunitat de propietaris del carrer Sapadors núm. 26, de València.  
De les actuacions dutes a terme per aquesta direcció general, queda acreditat que va estar empadronat a l'Ajuntament de València.  
Sense tindre coneixement, en principi, de l'existència de persones amb dret a heretar, amb data 15 d'abril de 2021, es va dictar l'acord d'incoació del procediment per a la declaració administrativa d'herència intestada a favor de la Generalitat i l'adjudicació dels béns i drets de l'herència d'Andrés Vicente Josa; publicat en el Diari Oficial de la Generalitat Valenciana el 27 de maig de 2021 i exposat en el tauler d'edictes de l'Ajuntament de València del 20 d'abril al 21 de maig de 2021.  
Efectuada la investigació del cabal relicte, consta que el causant era titular d'un immoble, situat al carrer Sapadors, núm. 26, de València, gravat amb hipoteca, amb capital pendent de pagament a la data 4 de març de 2023, de 30.794,31 €.  
Consten, imputables a l'immoble:  
Rebuts pendents de pagament d'IBI, període 2016-2023, per import de 850,34 €.  
Factures d'aigua, període 2015- 2021, per import de 1.254,56 €.  
Procediment d'execució de títols judicials 1729/2021-9, seguit al Jutjat de Primera Instància núm. 10 de València, en execució de monitori 1819/2014, en el qual la comunitat de propietaris reclama 1.072,99 €, en concepte de principal i interessos ordinaris i moratoris vençuts, més uns altres 321,90 € que es fixen provisionalment en concepte d'interessos.  
Procediment monitori 1519/2022, seguit al Jutjat de Primera Instància núm. 14 de València, en el qual la comunitat de propietaris reclama la quantitat total de 6.931,76 €, sense perjudici de la imposició de costes processals, més interessos legals des del moment en què degué efectuar-se el pagament corresponent.  
A data 7 de juny de 2023, la comunitat de propietaris emet un certificat de deute per l'import de 10.659, 98€.  
Consta com a titular d'un compte en CaixaBank, sense saldo.  
No figura com a titular de cap contracte d'assegurances.  
Del resultat d'aquesta investigació queda acreditat que el passiu de l'herència supera a l'actiu.  
  
Fonaments de dret  
A l'empara del que estableix el Codi Civil, l'article 71 de l'Estatut d'Autonomia de la Comunitat Valenciana, l'article 43.4 de la Llei 14/2003, de 10 d'abril, de patrimoni de la Generalitat Valenciana, l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la seua redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que es disposa en l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, per ser l'import dels deutes superior al valor dels béns a heretar, sense ser necessari cap informe previ de l'Advocacia General de la Generalitat, d'acord amb informe d'aquesta, de data 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
  
Segon  
Publicar aquesta resolució en el Diari Oficial de la Generalitat Valenciana i en la web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar un recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar un recurs contenciós administratiu davant la Sala del contenciós administratiu del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga exercitar-se qualsevol altre recurs o acció que s'estime procedent.  
  
València, 13 de juny de 2023.- El director general del Sector Públic i Patrimoni: Antoni Such Botella.